hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy en hy es es tr en en hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Մարտի 1-ի դիպուկահարի ընկերոջը ազատել են կալանքից | Forrights.am
Լուսանկարում՝ ձախից Սամվել Այվազյանն է
Այսօր վերաքննիչ քրեական դատարանը ազատեց կալանքից կարատեի նախկին մարզիչ Սամվել Այվազյանին, որը կալանքի տակ էր 2018 թվականի նոյեմբերից:
Դատավոր Սերգեյ Մարաբյանը լրիվ վերացրեց խափանման միջոցը, անգամ գրավ չկիրառեց, համարելով, որ կալանքը հիմնավոր չէ:
Վաղը Երևան քաղաքի ընդհանուր իրավասության դատարանի Ավան ¨ Նոր-Նորք նստավայրում դատավոր Վարդան Գրիգորյանի նախագահությամբ սկսվելու է Սամվել Այվազյանի գործով դատավարությունը:
Կարատեի նախկին մարզիչը մեղադրվում է Վանաձորի բնակիչ, քրեական հեղինակություն Շալիկո Մանուչարյանի սպանությունը կազմակերպելու համար /ՀՀ քրեական օրենսգրքի 35-104-րդ հոդվածի 2-րդ կետի 7-րդ ենթակետ/:
Մեղադրական եզրակացության մեջ գրված է. «Սամվել Այվազյանին մեղադրանք է առաջադրվել այն բանի համար, որ նա մի խումբ անձանց` Ալֆրեդ Ավալյանի`նույն ինքը`Արսեն Լազարեթյանի, Եվգենի Կաչակի և գործով չպարզված անձանց հետ ուղղակի դիտավորությամբ նախապատրաստել է ապօրինաբար կյանքից զրկել Վանաձոր քաղաքի Տիգրան Մեծի փողոցի 77 շենքի 23 բնակարանի բնակիչ, հանցավոր աշխարհում  > մականվամբ հայտնի Շալիկո Մանուչարյանին»:
Մեղադրականում հիշատակվող Եվգենի Կաչակը Մարտի 1-ի դիպուկահարներից է, որը  սպանվել է Վանաձորում: Նրա սպանությունը, որը բացահայտված  չի, նախաքննության մարմինը փորձում էր կապել նրա ընկերոջ՝ Սամվել Այվազյանի հետ, սակայն դա անել ոչ մի կերպ չհաջողվեց:
«2017 թվականի ապրիլի 27-ի լույս 28-ի գիշերը վարձակալված բնակարանում հայտնաբերվել է դիպուկահարի դին՝ բազմաթիվ մարմնական վնասվածքներով: Քննությամբ բավարար ապացույցներ են ձեռք բերվել, որ սպանվածի դին Վանաձորից Երևան է տեղափոխվել նրա հանցակցի կողմից՝ սպանության, ինչպես նաև քրեական հեղինակության սպանության նախապատրաստության հետքերը թաքցնելու նպատակով», — ասված է քննչական կոմիտեի 2018 թվականի նոյեմբերի 9-ին տարածած հաղորդագրության մեջ:
Սա թերևս միակ պաշտոնապես հայտնի տեղեկությունն է դիպուկահարի մահվան վերաբերյալ:  Գործն այս 7 կողպեքի տակ են պահում:
Այվազյանը չի ընդունում, որ ինքը վանաձորցի հեղինակության դեմ մահափորձ է կազմակերպել: Շալիկո Մանուչարյանն էլ ցուցմունք է տվել, որ իրեն ոչ ոք չի փորձել սպանել: Նա հրաժարվել է գործով տուժող ճանաչվել:
Սամվել Այվազյանի պաշտպանը՝ Գուրգեն Հովհաննիսյանը, հինգերորդ անգամ էր կալանքը վերացնելու միջնորդություն ներկայացնում:
«Սամվել       Այվազյանը ապօրինի կալանքի տակ էր պահվում միայն այն պատճառով, որ դա քննիչի և        դատախազության քմահաճույքն է, — ասում է Հովհաննիսյանը, — Սամվել Այվազյանը ներկա պահին գտմվում է ազատության մեջ, բայց  ես համոզմունք ունեմ, որ վաղը, անդրադառնալով խափանման միջոցին, դատարանը պարտադրված որոշում    կկայացնի կրկին կալանքի տակ առնելու Սամվել Այվազյանին»:
Սամվել Այվազյանը նույնպես համոզված է, որ իրեն կրկին կալանավորելու են: «Դատավոր Սերգեյ Մարաբյանի կողմից կայացվող դատական ակտը երկար կյանք չի ունենա, ինձ կրկին կալանավորելու են — նշեց նա Forrights.am-ի հետ կարճ զրույցում, — բայց ես շարունակելու եմ ապացուցել իմ անմեղությունը»:
Թե որն է իրենց համոզմունքի հիմքը, ոչ Գուրգեն Հովհաննիսյանը, ոչ Սամվել Այվազյանը չեն հայտնում: Ամենայն հավանականությամբ, կան ազդեցիկ անձինք, որոնք չեն ցանկանում ազատության մեջ թողնել Մարտի 1-ի դիպուկահարի ընկերոջը:
Նախորդ նյութըԱվետիք Իշխանյանն ու Արտակ Բեգլարյանը երաշխավորում են Արսեն Բաբայանին ազատ արձակելու համար
Հաջորդ նյութըԱՄՆ Ներկայացուցիչների պալատն ընդունեց Հայոց ցեղասպանությունը ճանաչող բանաձևը
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին խմբային գնդակահարության ենթարկած անձանց․ Սիրանուշ Սահակյան
«Ասացի՝ Բարիսին ասեք մի անգամ զանգի, ձայնը լսեմ, բայց իմ որդին արդեն զոհված էր»
Նրանք զոհվեցին «Վիլիսի» մեջ, ՀՀ տարածքի հրետակոծման ժամանակ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին...
«Սուրմալուի» պայթյունից մոտ երկու ամիս անց կիսավեր շենքը քանդելու որոշում է...
Edit with Live CSS
Write CSS OR LESS and hit save. CTRL + SPACE for auto-complete.